המכללה האקדמית נתניה

המכללה האקדמית נתניה (באפריל 2017 שם המכללה שונה ל"האקדמית נתניה" ובמאי 2021 שבה המכללה לשמה הקודם) היא מכללה אקדמית הפועלת ללא כוונת רווח כמכללה שאינה מתוקצבת. לפיכך, היא אינה מסתייעת בכספי מדינת ישראל ומתקיימת בעיקר משכר הלימוד שמשלמים הסטודנטים ומתרומות. כתוצאה מכך, שכר הלימוד במכללה איננו מסובסד והוא עומד על כ-30,000 ש"ח בשנה. בשנת הלימודים תשע"ו למדו במכללה האקדמית נתניה כ-4,200 סטודנטים, לתוארי בוגר ומוסמך. המכללה נוסדה ב-1994 בעת כהונת ראש העירייה צבי פולג ובסיועו על ידי קבוצת אקדמאים יוצאי אוניברסיטת בר-אילן ובראשם פרופסור צבי ארד. הצטרפו אליהם במשך השנים מרצים ממוסדות נוספים, כשבחזונם המכללה תהפוך ל"אוניברסיטת השרון" בעתיד. כחלק ממגמה זאת, שונה שם הרחוב בו שוכנת המכללה ל"רחוב האוניברסיטה". המכללה האקדמית נתניה שמה לה למטרה להכשיר את המנהיגות העסקית והמדעית של מדינת ישראל. להשגת מטרה זו מציעה המכללה תוכניות לימודים ייחודיות וגישה חדשנית ועדכנית. בקמפוס לומדים למעלה מ-2,300  סטודנטים בכל שנה, ל-  20 תארים ראשונים ושניים המוכרים על-ידי המועצה להשכלה גבוהה. המכללה האקדמית נתניה שוכנת בקמפוס מרהיב עין, שבבניתו ובציודו הושקעו 10 מיליון דולר ותוכניות הפיתוח שלו מקיפות עוד כ - 100000 מ"ר. כבר במהלך התואר משלבת המכללה, בכל הפקולטות, מרצים בעלי מוניטין לאומי ובינלאומי המצטיינים ברמה המדעית וברמת ההוראה בנוסף למעורבותם בעולם התעשייה בכדי לחזק את החיבור של הסטודנטים לפרקטיקה התעסוקתית. השילוב בין התעשייה לאקדמיה הוא אחת הסיבות לכך שהמכללה האקדמית נתניה מדורגת על ידי הסטודנטים במקום הראשון באיכות ההוראה בסקר התאחדות הסטודנטים בדצמבר 2011 אושר למכללה לצד ארבע מכללות נוספות: המרכז האוניברסיטאי אריאל בשומרון, מכון טכנולוגי חולון, המרכז הבינתחומי הרצליה והמסלול האקדמי המכללה למינהל - להעניק לאנשי סגל תואר פרופסור. המועצה להשכלה גבוהה סייגה אישור זה בדרישה כי במכללה יהיו לפחות חמישה פרופסורים בתחום של המועמד שהמכללה מבקשת להעניק לו תואר פרופסור. למכללה האקדמית נתניה למעלה מ-25,000 בוגרים, אשר אלפים מהם השתלבו בלימודי התואר השני והשלישי במוסדות אוניברסיטאיים יוקרתיים בארץ וברחבי העולם, ובתפקידים בכירים בתעשיית ההיי-טק, בפרקליטות, במשרדי עורכי – הדין החשובים ביותר, בענף הנדל"ן, בחברות כלכליות, בביטוח, בבנקאות ובמגזר העסקי והציבורי. המכללה האקדמית נתניה היא בין המכללות הוותיקות והיוקרתיות בישראל קרוב ל 30 שנה מציעה המכללה מגוון מסלולי לימוד לתואר ראשון ושני בתחומים . במרץ 2013 פורסמה ב"גלובס" כתבה בה נחשף שכרם הגבוה יחסית של נושאי המשרות הבכירות במכללה. כמו כן, כנגד המכללה הועלו טענות על נפוטיזם ועל הענקת שכר עודף לקרובי משפחה. בסוף שנת 2013, מונה משה כחלון ליו"ר "המרכז לרפורמות ממשל ומנהיגות" שהוקם במכללה. מכון מחקר שמטרתו "לשמור על השיח החברתי-כלכלי, למען קידום החברה הישראלית וליצור את הבסיס של הרפורמות אשר יטיבו וישפרו את חייהם של אזרחי ישראל:. הקמת המרכז התאפשרה הודות לתרומות של מספר אנשי עסקים. ב-3 ביולי 2017, הודיע חבר הנאמנים של האקדמית נתניה שבחר בפרופסור יעקב הרט להיות נשיא המכללה במקום צבי ארד, החל מראשית שנת הלימודים תשע"ח. במתחם B הצמוד למכללה נבנו מגורים לסטודנטים בניהול איסתא. במוצאי שבת 28 באוקטובר 2023 קרא ראש הגרעין התורני בנתניה, רועי אמגר, לגרש את הסטודנטים הערבים מהמעונות מטעמי ביטחון. במקביל ניסו מאות תושבי נתניה לפרוץ לתוך מעונות הסטודנטים תוך קריאות "מוות לערבים". המשטרה חילצה סטודנטים ערבים מהמקום. לימודי תואר ראשון: LL.B במשפטים B.Sc במדעי המחשב והמתמטיקה - לימודי יום / לימודי ערב B.Sc במדעי המחשב לימודי השלמה להנדסאים - לימודי ערב B.A במינהל עסקים - לימודי יום / לימודי ערב B.A במינהל עסקים - לימודי השלמה להנדסאים - לימודי ערב B.A במינהל עסקים ובביטוח - תוכנית דו-חוגית B.A במדעי ההתנהגות B.A בביטוח B.A בניהול מערכות מידע B.A בבנקאות ושוק ההון B.A בתקשורת B.A בניהול מערכות בריאות. בעבר הציעה המכללה גם תוכנית לימודים בהנדסת תוכנה (כולל מסלול הסבה להנדסאים), אולם כיום אלו אינם מוצעים. לימודי תואר שני: .M.B.A במינהל עסקים במסלולים: מימון, שיווק, ניהול משאבי טבע, סביבה, אנרגיה ומים, ניהול פרויקטים ומערוכת מידע, ניהול רב-תחומי. .LL.M במשפטים במסלול: משפט מסחרי ועסקי. .M.A בתקשורת .M.A בהתנהגות ארגונית .M.A בלימודי משפט ללא משפטנים .M.A בבנקאות ושוק ההון - בלעדי בישראל. .M.H.M בניהול מערכות בריאות M.A ניהול בגרונטולוגיה (המל"ג אישרה את פתיחת תוכניות הלימוד לתואר שני בניהול מערכות בריאות ובלימודי משפט ללא משפטנים. הענקת התארים מותנית באישור המל"ג.) המרכז לדיאלוג אסטרטגי (The S. Daniel Abraham Center for Strategic Dialogue) IC SEM הפורום למשפט וחברה המרכז לרפואה, משפט ואתיקה המרכז לדיני איכות הסביבה המרכז לדיני בנקאות המרכז ליישומי משפט עברי מדיה וקבצים בנושא המכללה האקדמית נתניה בוויקישיתוף אתר האינטרנט הרשמי של המכללה האקדמית נתניה המכללה האקדמית נתניה, באתר "גיידסטאר ישראל" המכללה האקדמית (נתניה), דף שער בספרייה הלאומית ספי קרופסקי, יו"ר חבר הנאמנים של מכללת נתניה, פרופ' יעקב הרט, ימונה לנשיא, באתר כלכליסט, 10 ביולי 2017 לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020) אודות המכללה האקדמית נתניה, באתר האינטרנט של המכללה - ”המכללה האקדמית נתניה היא מוסד ציבורי ללא מטרות רווח שהוקם לטובת הציבור...” (הפסקה השישית) שכר לימוד תשע"ד המכללה האקדמית נתניה-מורשת נתניה, באתר עיריית נתניה- סיפורו של מקום 28 שנות פעילות, באתר המכללה האקדמית נתניה, ‏2023 דבר הנשיא, באתר המכללה האקדמית נתניה, ‏2022 Netanya Academic College, מיכללות, ‏2023 טלי ציפורי, ‏מכללת נתניה: 11.1 מיליון שקל ל-3 בכירי המכללה ב-3 שנים, באתר גלובס, 7 במרץ 2013 טלי חרותי-סובר, פרופסורים עם שכר של מיליון שקל - והעסקת בני משפחה: מה קורה במכללת נתניה?, באתר TheMarker‏, 30 בינואר 2017 חיים הר-זהב, ג'וב החלומות של כחלון, באתר "המקום הכי חם בגיהנום", 15 בינואר 2015 שרון שפורר, נתי טוקר, כמה מרוויח כחלון במכון המחקר בנתניה, ומיהו הרכש החדש שלו מערוץ 2, באתר TheMarker‏, 15 בדצמבר 2014 רשימת התורמים - חיים הר-זהב, חברים כאלה מסתירים?, באתר "המקום הכי חם בגיהנום", 4 בפברואר 2015 ציוץ בטוויטר שירה קדרי־עובדיה ודיאא חאג׳ יחיא, מאות קראו לגרש ערבים מהמעונות במכללת נתניה, הסטודנטים פונו בחסות המשטרה, באתר הארץ, 29 באוקטובר 2023